SVH ทุ่ม 100 ลบ. ตั้งบ.ย่อย “ดิจิทัล เฮลท์ เวนเจอร์” ลุยธุรกิจด้านการแพทย์
SVH ทุ่ม 100 ลบ. ตั้งบ.ย่อย "ดิจิทัล เฮลท์ เวนเจอร์" ลุยธุรกิจด้านการแพทย์
3 เม.ย. 2563

บริษัท สมิติเวช จำกัด (มหาชน) หรือ SVH เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ด้วยที่ประชุมคณะกรรมการบริษัทฯ ครั้งที่ 2/2563 วันนี้ (3 เม.ย.2563) ได้มีมติให้จัดตั้งบริษัทย่อย 1 บริษัท ได้แก่ บริษัท ดิจิทัล เฮลท์ เวนเจอร์ จำกัด เพื่อเป็นบริษัทที่ลงทุนและพัฒนาธุรกิจด้านการแพทย์และธุรกิจที่เกี่ยวข้อง โดยนำเทคโนโลยีและนวัตกรรมอันทันสมัยมาประยุกต์ใช้ รวมถึงการทำวิจัยสรุปผลและเผยแพร่ข้อมูล ตลอดจนให้คำปรึกษาเกี่ยวกับเทคโนโลยีและนวัตกรรม ด้วยทุนจดทะเบียน 100,000,000 บาท จำนวนหุ้น 1,000,000 หุ้น มูลค่าที่ตราไว้ หุ้นละ 100 บาท ด้วยเงินทุนหมุนเวียนของบริษัท โดยบริษัทฯถือหุ้น 100% ของทุนจดทะเบียน